**Az egészségkultúra fejlesztése a közművelődésben**

40 órás közművelődési szakmai továbbképzés

Akkreditációt jóváhagyó határozat száma: 61906-4/2016/KOZOSMUV

**KÉPZÉS HELYSZÍNE:** Kecskemét

**KÉPZÉS LEBONYOLÍTÓJA: NMI Művelődési Intézet Nonprofit Közhasznú Kft.**

**KÉPZÉS CÉLJA:**

A közművelődési intézményekben, az önkormányzatoknál közművelődési területen dolgozó szakemberek váljanak képessé közvetítő és fejlesztő szerep betöltésére az egészségnevelés területén; járuljanak hozzá az egészséges életmód kialakításának megalapozásához, az egészségfejlesztéshez, a rekreációs és mentálhigiénés kultúra kialakításához és feltételeinek megteremtéséhez, korrekciójához a családokban és a társadalmi intézményekben, civil szervezetekben, a közművelődés eszközrendszerének segítségével.

A továbbképzésen való részvétellel elsajátítják az egészséges életmód és életminőség, valamint a rekreáció korszerű szemléletét, megszerzik az egészséges emberi magatartás kialakításához, formálásához szükséges kommunikációs és szociális készségeket.

**KÉPZÉS TEMATIKÁJA:**

Kommunikáció – kultúra – közművelődés; Testi-lelki harmónia, mentálhigiéné; A konfliktuskezelés eszközei, stresszkezelési technikák

**KÉPZÉS ÜTEMEZÉSE**: **5 alkalom, alkalmanként 10/8/6 óra**

**A képzés célcsoportjai:** Közművelődési intézmények egészségkultúra iránt érdeklődő szakmai munkatársai számára.

**A jelentkezés feltétele**: középfokú iskolai végzettség, valamint a közművelődési, közgyűjteményi vagy civil területen eltöltött legalább 1 év szakmai gyakorlat

**A képzés részvételi díja:** 60.000 Ft.

(A közművelődési szakemberek 2017. évi támogatott továbbképzési programjában ingyenes)

Útiköltséget, szállásdíjat és egyéb költségtérítést nem tudunk nyújtani

**Képzés indításának várható időpontja:** 2017. harmadik negyedév

**Tanúsítvány megszerzésének követelménye:** 1 db írásbeli záró dolgozat elkészítése a képzés során elsajátított elméleti és gyakorlati anyag, valamint saját munkatapasztalatból vett példák alapján.

***A tanfolyamra az első húsz jelentkező részére tudjuk biztosítani a térítésmentes részvételt, amennyiben minden jelentkezési feltételnek megfelel!*** *(Az online jelentkezési rendszer időbélyeggel látja el a jelentkezést, ez alapján történik az első húsz jelentkező felvétele.)*

*A képzéssel kapcsolatos bővebb információ:*

*kepzes@nminkft.hu*